**ΠΑΡΑΔΕΙΓΜΑ ΔΗΜΙΟΥΡΓΙΑΣ ΠΡΩΤΟΚΟΛΛΟΥ**

**29-04-2020**

**Θέμα: «Διερεύνηση των αντιλήψεων των εκπαιδευτικών της παράλληλης στήριξης για τις επιπτώσεις της στην κοινωνική και σχολική ένταξη των μαθητών της Πρωτοβάθμιας εκπαίδευσης»**

* **Τον στόχο του ερευνητικού σχεδίου**

Στόχος της έρευνας είναι να διερευνήσουμε τις αντιλήψεις των εκπαιδευτικών της παράλληλης στήριξης όσον αφορά τη σχολική ένταξη ή μη των μαθητών προκειμένου να αναδειχθεί ο βαθμός επίτευξης των ενταξιακών πρακτικών και στρατηγικών της παράλληλης στήριξης.

* **Τα ερευνητικά ερωτήματα:**

Για να συγκεκριμενοποιηθεί ο σκοπός της έρευνας διατυπώνονται τα παρακάτω ερευνητικά ερωτήματα, τα οποία προέκυψαν με βάση τη βιβλιογραφική ανασκόπηση του θέματος και αποτελούν τους επιμέρους στόχους της έρευνας:

***1.*** *Πώς νοηματοδοτεί ένας εκπαιδευτικός παράλληλης στήριξης την εκπαιδευτική πολιτική της παράλληλης στήριξης μέσα από την προσωπική του εμπειρία.*

***2.*** *Πώς η αντίληψη – νοηματοδότηση διαμορφώνει τις διδακτικές στρατηγικές και σε ποιο βαθμό υλοποιούνται οι αξίες και οι αρχές της παράλληλης στήριξης στη βάση της ισοτιμίας, της πλήρους συμμετοχής και των ανθρωπίνων δικαιωμάτων;*

***3.*** *Με ποιον τρόπο η εμπειρία του εκπαιδευτικού παράλληλης στήριξης διαμορφώνει τη στάση του απέναντι στη συμπερίληψη;*

**Πρωτόκολλο Συνέντευξης**

**Θέμα** «**«Διερεύνηση των αντιλήψεων των εκπαιδευτικών της παράλληλης στήριξης για τις επιπτώσεις της στην κοινωνική και σχολική ένταξη των μαθητών της Πρωτοβάθμιας εκπαίδευσης»**

Διάρκεια συνέντευξης:

Ημερομηνία:

Άτομο που παίρνει την συνέντευξη:

Η συνέντευξη θα διεξαχθεί μέσω τηλεδιάσκεψης.

**Στοχεία Ερωτώμενου:**

Φύλο:

Ηλικία:

Ειδικότητα:

Έτη υπηρεσίας:

Βαθμίδα σχολείου:

Ανώτατος τίτλος σπουδών:

**Α) Ερώτηση Εκκίνησης**

Πώς μέσα από την εμπειρία που έχετε στην παράλληλη στήριξη βλέπετε τις προοπτικές αυτής της εκπαιδευτικής πολιτικής;

**Άξονες**

1. Η νοηματοδότηση των εκπαιδευτικών της παράλληλης στήριξης όσον αφορά αυτήν την εκπαιδευτική πολιτική μέσα από την προσωπική του εμπειρία .

**Α)** Πόσα χρόνια έχετε διδάξει στην παράλληλη στήριξη;

**Β)** Κατά τη διάρκεια της εμπειρίας σας σε πόσα παιδιά έχετε κάνει παράλληλη στήριξη;

**Γ)** Σε τι βαθμό το σχολείο που εργαστήκατε έδρασε υποστηρικτικά;

**γ1)** Μπορείτε από την εμπειρία σας να μας δώσετε ένα παράδειγμα;

**Δ)** Ποιες δυσκολίες αντιμετωπίσατε στην εφαρμογή της παράλληλης στήριξης από τους συναδέρφους σας;

**δ1)** Ποια πιστεύετε πώς ήταν η πηγή αυτών των δυσκολιών;

**δ2)** Τι ήταν αυτό που σας πείραξε περισσότερο;

**Ε)** Πιστεύετε πώς το θεσμικό πλαίσιο της παράλληλης στήριξης σας δίνει σε έναν βαθμό την αυτονομία που χρειάζεστε ώστε να κάνετε αυτά που σας ενδιαφέρουν;

**ε1)**Τι θα θέλατε να κρατήσετε και τι να αλλάξετε;

**Στ)** Σε τι βαθμό το θεσμικό πλαίσιο είναι σαφές ως προς τις αρμοδιότητές σας;

**Ζ)** Πιστεύετε ότι η συμπεριληπτική εκπαίδευση ωφελεί όλους τους μαθητές;

 **ζ1)** Μπορείτε να μου αφηγηθείτε ένα περιστατικό που είδατε αυτά τα οφέλη;

1. Η αντίληψη – νοηματοδότηση των εκπαιδευτικών για τη διαμόρφωση των διδακτικών στρατηγικών και ο τρόπος υλοποίησης των αξιών και των αρχών της παράλληλης στήριξης στη βάση της ισοτιμίας, της πλήρους συμμετοχής και των ανθρωπίνων δικαιωμάτων.
2. . Η συμβολή της εμπειρίας του εκπαιδευτικού παράλληλης στήριξης στη διαμόρφωση της στάση του απέναντι στη συμπερίληψη.